CELEX: 62013TB0073
Language: hu
Date: 2013-04-25 00:00:00
Title: T-73/13. R. sz. ügy: A Törvényszék elnökének 2013. április 25-i végzése — InterMune UK és társai kontra EMA ( „Ideiglenes intézkedés iránti kérelem — Dokumentumokhoz való hozzáférés — 1049/2001/EK rendelet — Gyógyszer forgalomba hozatali engedélye iránti kérelemben valamely vállalkozás által megadott információkat tartalmazó, az EMA birtokában lévő dokumentumok — Harmadik személy számára dokumentumokhoz való hozzáférést biztosító határozat — A végrehajtás felfüggesztése iránti kérelem — Sürgősség — Fumus boni iuris — Az érdekek mérlegelése” )

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/25
            
         A Törvényszék elnökének 2013. április 25-i végzése — InterMune UK és társai kontra EMA
   (T-73/13. R. sz. ügy)
   (Ideiglenes intézkedés iránti kérelem - Dokumentumokhoz való hozzáférés - 1049/2001/EK rendelet - Gyógyszer forgalomba hozatali engedélye iránti kérelemben valamely vállalkozás által megadott információkat tartalmazó, az EMA birtokában lévő dokumentumok - Harmadik személy számára dokumentumokhoz való hozzáférést biztosító határozat - A végrehajtás felfüggesztése iránti kérelem - Sürgősség - Fumus boni iuris - Az érdekek mérlegelése)
   2013/C 189/52
   Az eljárás nyelve: angol
   
      Felek
   
   
      Felperesek: UK Ltd (London, Egyesült Királyság), InterMune, Inc. (Brisbane, Kalifornia, Egyesült Államok) és InterMune International AG (Muttenz, Svájc) (képviselők: I. Dodds-Smith, A. Williams solicitor, T. de la Mare QC, és F. Campbell barrister)
   
      Alperes: Európai Gyógyszerügynökség (EMA) (képviselők: T. Jablonski, N. Rampal Olmedo és A. Spina meghatalmazottak)
   
      Az ügy tárgya
   
   Lényegében az EMA 2013. január 15-i EMA/24685/2013. sz. azon határozata végrehajtásának a nyilvánosság számára még nem hozzáférhető információkra vonatkozó részében való felfüggesztése iránti kérelem, amely az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.) alapján egy harmadik személy számára hozzáférést biztosított az Esbriet nevű gyógyszer forgalomba hozatali engedélye iránti kérelemben megadott információkat tartalmazó bizonyos dokumentumokhoz.
   
      A végzés rendelkező része
   
   
               1.
            
            
               A Törvényszék felfüggeszti az Európai Gyógyszerügynökség (EMA) azon, 2013. január 15-i EMA/24685/2013. sz. határozatának végrehajtását, amely az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet alapján egy harmadik személy számára hozzáférést biztosított az Esbriet nevű gyógyszer forgalomba hozatali engedélye iránti kérelemben megadott, „2.4 Részletes nem klinikai összefoglaló”, „2.5 Részletes klinikai összefoglaló”, „2.6 Nem klinikai összefoglaló” és „2.7 Klinikai összefoglaló” című dokumentumokhoz, amennyiben e dokumentumok a nyilvánosság számára még nem hozzáférhető információkat tartalmaznak.
            
         
               2.
            
            
               A Törvényszék kötelezi az EMA-t arra, hogy tartózkodjon a rendelkező rész 1. pontjában szereplő dokumentumok azon változatának nyilvánosságra hozatalától, amely részletesebb e dokumentumok azon tömörített változatánál, amelyet az InterMune UK Ltd, az InterMune, Inc. és az InterMune International AG 2012. október 8-án közölt az EMA-val.
            
         
               3.
            
            
               A Törvényszék a költségekről jelenleg nem határoz.